kardosdrur/scandi-wiki huggingface dataset:
Kommunalvalget i Aarhus Kommune 2013

Den 19. november 2013 blev afholdt kommunalvalg i Danmark, og dermed i Aarhus Kommune. 

Der var opstillet 196 kandidater fra 15 partier, af dem skulle vælges 31 til den nye kommunalbestyrelse. Forud for valget viste meningsmålingerne af borgmester Jacob Bundsgaard (A) ville beholde sin borgmesterpost, til trods for rød bloks tilbagegang. Det blev også således, rød blok mistede dog 1 mandat, så fordelingen kom til at hedde 20 mandater til rød blok (A, B, F, Ø) mod 11 til blå (V, C, I, O). Valget blev en personlig sejr for Jacob Bundsgaard, da han fik det højeste personlige antal stemmer på landsplan.

Stemmeprocenten lå på 70,49 % for kommunen, hvilket betød at 183.265 af de 259.960 mulige stemmer blev afgivet.

Valgte byrådsmedlemmer 
De valgte er listet efter hvilket mandat de fik tildelt efter D'Hondts metode.

 * = Lotte Cederskjold (A) forlod byrådet 1. august 2015, da hun ventede barn med sin mand, der er borgmester i Fredericia. Cederskjold flyttede derfor til Fredericia, og nedlagde sit mandat, der gik til 1. suppleant Ali Nuur, der fik 650 personlige stemmer. 
 ** = Christian Budde (V) forlod byrådet i midten af september 2015. Budde begrundede sit stop med "”At jeg stopper nu skyldes hensynet til min familie, da vi privat har været igennem nogle meget barske år, der nu nødvendiggør, at jeg fokuserer på min familie. Samtidig ønsker jeg ikke at lukke døren endegyldigt til politik, men håber, at der kan opstå en mulighed igen på den længere bane”. Buddes mandat gik til 1. suppleanten Henrik Arens, der fik 715 stemmer ved byrådsvalget.
 ***= Lars Boje Mathiesen (I) meldte sig ud af Liberal Alliance d. 21/9-16 da han ikke kunne få lov til at stille op til Folketinget. Han mener at der er mangel på konkurrence i partiet, samt at han ikke kunne få lov til opstille, da han var for stor en konkurrent for de andre kandidater. Mathiesen fortsatte som løsgænger i byrådet efterfølgende. D. 29/9-16 meldte Mathiesen sig ind i Nye Borgerlige, og blev dermed deres 8. kommunalbestyrelsesmedlem på landsplan.

Opstillede partier

Noter 

Kommunal- og regionsrådsvalg 2013
Meine

Meine er en kommune i den sydlige del af Landkreis Gifhorn i den tyske delstat Niedersachsen. Den ligger i den østlige del af amtet (Samtgemeinde) Papenteich som den er administrationsby for. I kommunen Meine ligger landsbyerne Abbesbüttel, Bechtsbüttel, Grassel, Gravenhorst, Meine, Meinholz, Martinsbüttel, Ohnhorst, Wedelheine og Wedesbüttel.

Geografi

Beliggenhed 
Meine ligger nord for Braunschweig, mellem Harzen og Lüneburger Heide. Mittellandkanalen krydser kommunen og andre nærliggende byer er: Wolfsburg, Salzgitter, Wolfenbüttel, Gifhorn, Peine og Celle.

Eksterne kilder/henvisninger 

 Amtets websted

Byer i Niedersachsen
Den alternative Nobelpris

Den alternative Nobelpris bruges til tider som betegnelse for en række prisuddelinger, herunder

 Right Livelihood Award - En pris, der uddeles med fokus på miljø og bærekraftig udvikling.
 Ig Nobelprisen - En pris, der uddeles med delvist satirisk sigte til "pudsige" forskningsresultater eller -emner. 
 Den tyske nationalpris for kunst og videnskab (Deutscher Nationalpreis für Kunst und Wissenschaft) en pris indstiftet af Adolf Hitler i 1937 som et alternativ til Nobelprisen i protest mod, at Carl von Ossietzky modtog Nobels fredspris i 1935.
 Konfucius' fredspris - En pris indstiftet i 2010 af en række kinesere i protest mod, at den kinesiske dissident Liu Xiaobo modtog Nobels fredspris i 2010.
Altrincham

Altrincham er en by i storbykommunen Trafford i Stor-Manchester i England. Byen ligger på et fladt område syd for floden Mersey. Altrincham har en befolkning på omkring 67.000 mennesker. 

Manchester Metrolink har en endestation i Altrincham.

Byer i England
Trafford
Athens (Tennessee)

Athens er en amerikansk by og administrativt centrum i det amerikanske county McMinn County, i staten Tennessee. I 2010 havde byen et indbyggertal på .

Ekstern henvisning 
 Athens hjemmeside (engelsk)

Byer i Tennessee
Hohenwald

Hohenwald er en amerikansk by og administrativt centrum for det amerikanske county Lewis County i staten Tennessee. I 2000 havde byen et indbyggertal på .

Byer i Tennessee
St. Olavs Hospital

St. Olavs Hospital (officielt St. Olavs Hospital, Universitetssykehuset i Trondheim og tidligere Regionsykehuset i Trondheim) er et af det største helseforetagender i Norge. Det er en sammenslutning af alle sygehuse i Sør-Trøndelag og størstedelen af hospitalet er samlet på Øya i Trondheim. Hospitalet ejes af Helse Midt-Norge som igen ejes af den norske stat. Udover bygninger på Øya består St. Olavs Hospital af Røros Sykehus, Orkdal Sjukehus, to psykiatriske sygehuse (Østmarka og Brøset), tre distriktsygehuse (Orkdal, Nidaros og Tiller), børne- og ungdomspsykiatrisk klinik, psyikiatrisk ungdomsteam, habiliteringstjenesten for voksne og en række andre psykiatriske klinikker.

Hospitalet varetager også en del nationale højt specialiserede funktioner. Det har et tæt samarbejde med Norges teknisk-naturvitenskapelige universitet inden for forskning og uddannelse af læger. Det er opkaldt efter Olav II, der også kendes under navnet St. Olav.

St. Olav Hospital udførte 274.441 somatiske og 88.692 psykiatriske consultationer i 2005 og havde havde 8.691 ansatte og et budget på 5,1 milliarder NOK.

Bygninger, konstruktioner og anlæg i Trondheim
Hospitaler i Norge
Etableret i 1902
Piero di Cosimo

Piero di Cosimo (egentlig Piero di Lorenzo) (født 2. januar 1462 i Firenze, død 22. april 1521 sammesteds) var en italiensk maler.

Piero var elev af Cosimo Roselli (heraf Pieros tilnavn), efter hvem han tog navn, og af hvem hans kunst er påvirket, samtidig med at der i den, gør sig indflydelse gældende fra Leonardo da Vinci. Hans virksomhed er knyttet til hans fødeby med undtagelse af de år (c. 1482—84), han deltog med sin lærer i udførelsen af de ham tildelte fresker i Det Sixtinske Kapel i Rom. Piero, der i sine værker overgår de samtidige florentinske malere ved sin fine sans for malerisk virkning og for udformningen af baggrundslandskabet (påvirket af nederlandsk kunst), viser — især i sine mytologiske billeder — et vist hang til det fantastiske, der stemmer godt med det billede, Giorgio Vasari har givet af hans excentriske særlingevæsen. Af Pieros arbejder nævnes: Madonna mellem seks Helgener, Madonna tronende med Jesus-Barnet, endvidere i Firenze, Uffizierne, en række små billeder oprindelig hørende til møbler, behandlende Andromedas historie, og i Rom en læsende Magdalena. Uden for Italien er Pieros kunst repræsenteret ved religiøse billeder i Berlin og Dresden, ved mytologiske billeder i Berlin og i London, endelig ved portrætter i London og Haag, samt i Chantilly, Musée Condé: Portrættet af Giuliano de’ Medicis elskede Simonetta Vespucci.

Galleri

Litteratur 
 Fritz Knapp, Piero di Cosimo, Halle an der Saale, 1899

Kilder 
 i bind 19 side 137 skrevet af amtsforvalter Axel Holck

Malere fra Italien
Personer fra Firenze
Renæssancemalere
Italienere i 1400-tallet
Italienere i 1500-tallet
Carl Georg von Holck

Carl Georg von Holck (født 3. januar 1834 i Aalborg, død 14. august 1868 i Dresden) var en dansk retslærd.

von Holck blev student 1849, cand. jur. 1855, samme år volontør i det slesvigske ministerium, 1856 slesvigsk embedseksamen, 1856—57 hjælpesekretær ved 8. ordentlige samling af de slesvigske provinsialstænder i Flensborg, studerede på det Hurtigkarlske rejsestipendium særlig i Bonn, Paris og München, 1858 kancellist i det slesvigske ministerium, 1859 beskikket til ekstraordinær docent i slesvigsk ret, 1861 fuldmægtig i det slesvigske ministerium, samme år konstitueret professor, 1862 professor ved universitetet med stats- og kirkeret som lærefag. 

Med overordentlig flid samlede von Holck stoffet til sine forelæsninger, i hvilke han, som det med føje er sagt, både gav en omhyggelig systematisk fremstilling af hele det daværende komplicerede forfatningsmaskineri, både Fællesforfatningen og Kongerigets særlige forfatning, og af den på Grundloven af 28. juli 1866 hvilende statsret. Efter von Holcks død udgav Carl Goos og Johannes Nellemann Den danske Statsforfatningsret (I—II, 1869) og Den danske Statsforvaltningsret (1870). I firsernes politiske kampe blev von Holcks objektive, strengt juridiske værk, ikke mindst hans opfattelse af foreløbige finanslove, ofte påberåbt mod de af hans efterfølger professor Henning Matzen hævdede statsretlige doktriner.

Kilder 

 

Jurister fra Danmark
Professorer fra Københavns Universitet
Faglitterære forfattere fra Danmark
Danskere i 1800-tallet
Personer fra Aalborg
Salmonsens
Pontcysyllte Akvædukt

Pontcysyllte Akvædukt (det fulde navn på walisisk er Traphont Ddŵr Pontcysyllte) er en kanalbro som bærer Llangollen Canal over River Dee-dalen i Wrexham County Borough i det nordøstlige Wales.
Akvædukten blev færdiggjort i 1805 og er den længste og højeste akvædukt i Storbritannien og et verdensarvsområde.

Referencer

Akvædukter
Broer i Wales
Verdensarvsområder i Wales
Etableret i 1805
Adenbüttel

Adenbüttel er en kommune i den sydlige del af Landkreis Gifhorn i den tyske delstat Niedersachsen. Den ligger i den nordvestlige del af amtet (Samtgemeinde) Papenteich. I kommunen Adenbüttel ligger ud over Adenbüttel landsbyen Rolfsbüttel

Geografi 

Adenbüttel ligger nord for Braunschweig, mellem Harzen og Lüneburg Heide. Andre store byer i nærheden er: Wolfsburg, Salzgitter, Wolfenbüttel, Gifhorn, Peine og Celle.

Eksterne kilder/henvisninger 

 Amtets websted
Tin Jedvaj

Tin Jedvaj (født 28. november 1995 i Zagreb, Kroatien) er en kroatisk fodboldspiller, der spiller som central forsvarsspiller for Bayer Leverkusen.

Klubkarriere

Dinamo Zagreb 
Jedvaj startede sin professionelle karriere i Dinamo Zagreb, hvor han kom til fra klubbens akademi. Han fik sin debut i en kamp imod NK Osijek. Han første mål faldt imod Cibalia, hvor han også blev matchvinder. 

I alt vandt Jedvaj 2 trofæer med klubben i hans første sæson som professionel 2 trofæer med klubben, og spillede desuden 13 ligakampe og scorede et enkelt mål.

AS Roma 
Den 10. juli 2013 blev det bekræftet, at Jedvaj skiftede til AS Roma for 5.000.000 €. Klubber som Tottenham Hotspur og Arsenal var på dette tidspunkt også interesseret i den unge forsvarsspiller.

Jedvaj fik sin debut den 21. juli 2013 i en venskabskamp imod Bursaspor, hvor han blev brugt som midtbanespiller.

Den 12. januar 2014 fik Jedvaj sin Serie A-debut i 4-0 sejren over Genoa, hvor han i 83' minut erstattede Maicon.

Landshold 
Jedvaj har siden 2013 spiller på både Kroatiens U19 og U21 landshold.

I 2011 spillede Jedvaj også otte U17 landsholds kampe.

Referencer

Eksterne henvisninger

 

Fodboldspillere fra Kroatien
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra Dinamo Zagreb
Fodboldspillere fra AS Roma
Fodboldspillere fra Bayer 04 Leverkusen
Personer fra Zagreb
Didderse

Didderse er en kommune i den sydlige del af Landkreis Gifhorn i den tyske delstat Niedersachsen. Den ligger i den vestlige del af amtet (Samtgemeinde) Papenteich.

Geografi

Beliggenhed 
Didderse ligger nord for Braunschweig, mellem Harzen og Lüneburger Heide ved floden Oker. Andre store byer i nærheden er: Wolfsburg, Salzgitter, Wolfenbüttel, Gifhorn, Peine og Celle.

Eksterne kilder/henvisninger 

 Amtets websted 

Byer i Niedersachsen
Lutherrose

Lutherrosen er Martin Luthers personlige segl fra 1530, og er blevet et udbredt symbol for den evangelisk-lutherske kirke. Korset i hjertet symboliserer troen på den korsfæstede Jesus Kristus. Det røde hjerte står for liv og kærlighed, mens den hvide rose repræsenterer glæde og fred. Den blå farve reflekterer himmelens herlighed og guldringen henviser til evigheden og uendelig rigdom.

Lutherrosen i heraldikken 
Lutherrose indgår som en figur i mange våbener i Tyskland, nogle gange som tegn på at Luther har været de pågældende steder, men oftere som en politisk-religiøs markering.

Spejderkorpset Ring Evangelischer Gemeindepfadfinder bruger Lutherrosen som korpsmærke.

Lutherrosen er også udbredt i ungarske byvåbener, eksempelvis i Bezi, Dunaegyháza, Kajárpéc, Kemeneshőgyész, Malomsok, Mórichida og Tényő.

Kristne symboler
Gianluca Caprari

Gianluca Caprari (født 30. juli 1993 i Rom) er en italiensk fodboldspiller, der spiller som angriber for Sampdoria.

Klubkarriere

AS Roma 
Caprari skiftede som ungdomsspiller i 2003 til AS Roma fra Atletico 2000. Han spillede på AS Romas akademi i otte år, indtil han i 2011 permanent blev førsteholds spiller. 

Den 8. marts 2011 fik Caprari sin debut for romerne i et 0-3 nederlag imod Shakhtar Donetsk i Champions League, hvor han erstattede Simone Perrotta i 89' minut.

Caprari fik lov til at spille sæsonens første kamp, dog som indskifter imod Sassuolo.

Udlån til Pescara 
I januar 2012 blev Caprari udlånt til Serie B-klubben Pescara, i håb om at opnå mere førsteholdsfodbold. 

Han spillede 38 ligakampe, men scorede 5 mål.

I juni 2012 indgik Pescara og AS Roma en såkaldt "co-ownership" aftale. Kort sagt er det en aftale hvor begge klubber ejer lige meget af spillerens kontrakt, men spiller dog kun for en af klubberne.

Landshold
Caprari fik i 2013 debut for Italiens U20 landshold. 

Derudover spillede han i 2011 fire U18 kampe og scorede et mål samt spillede han tre U19 kampe og scorede ligeledes et mål.

Eksterne henvisninger

Referencer

Fodboldspillere fra Italien
Fodboldspillere fra AS Roma
Fodboldspillere fra Pescara Calcio
Personer fra Rom
Postloven

Postloven (før 2011 Lov om postbefordring) er en dansk lov der regulerer det postale område i Danmark.

Formål 
Lovens formål er: At fremme etableringen af et åbent, velfungerende og konkurrencebaseret postmarked og at sikre en landsdækkende befordring af god kvalitet af adresserede forsendelser til overkommelige priser og tilpasset brugernes behov. (Postlov § 1)

Dækningsområde 
Postloven omfatter erhvervsmæssig omdeling af uadresserede- og adresserede forsendelser. Det vil sige erhvervsmæssig indsamling, erhvervsmæssig sortering eller erhvervsmæssig omdeling af adresserede forsendelser på op til 20 kg, herunder forsendelser til og fra udlandet.

Loven dækker desuden regler for opsætning af postkasser og postkasseanlæg, der typisk skal opsættes ved indgangen til parcellen. 
Postmodtagere, som er ude af stand til selv at hente post i postkasse eller postkasseanlæg, har efter afgørelse fra de pågældendes kommune krav på at få adresserede forsendelser afleveret direkte til boligen.

Postvirksomhed 
Virksomheder, der udøver erhvervsmæssig postbefordring, skal have tilladelse af transportministeren.
Postvirksomhederne skal mærke forsendelser på en sådan måde, at postvirksomhederne kan identificeres.

Befordringspligt 
Transportministeren udpeger en virksomhed som har befordringspligt til bestemte forsendeler, i praksis er det Post Danmark, der har befordringspligt.

Den befordringspligtige postvirksomhed skal tilbyde brugerne et landsdækkende net af postkasser og postbetjeningssteder til indsamling og udlevering af postforsendelser.

Følgende posttjenester er omfattet af befordringspligt:

1) Adresserede breve på op til 2 kg. (man. - lør.)

2) Adresserede dag-, uge- og månedsblade og lign. , tidsskrifter samt adresserede forsendelser med et ensartet, trykt indhold, f.eks. kataloger og brochurer, på op til 2 kg. (man. - lør.)

3) Adresserede pakker på op til 20 kg, herunder en pakketjeneste henholdsvis med og uden omdeling. (man. - fre.)

4) Befordring af rekommanderede forsendelser og værdiforsendelser. (man. - lør.)

5) Befordring i indlandet af forsendelser fra udlandet og befordring af forsendelser til udlandet og til Færøerne og Grønland. (man. - lør.)

6) Gratis befordring af blindeforsendelser på op til 7 kg. (man. - lør.)

Eksterne henvisninger 
 Retsinformation – Postlov
 Retsinformation – Bekendtgørelse om postbefordring og postvirksomheder
 Posteksperten – Lov om postbefordring 

Danmarks love
Loven
Dodô

José Rodolfo Pires Ribeiro (født 6. februar 1992 i Campinas) bedre kendt som Dodô, er en brasiliansk fodboldspiller, der spiller som venstre back for Santos i sit hjemland, udlejet fra italienske Sampdoria.

Klubkarriere

Corinthians 
Dodô skiftede til Corinthians i 2007 som ungdomsspiller. Her spillede han på klubbens ungdomshold i 3 år, før han i 2010 permanent førsteholdsspiller.

Dodô spillede blot 6 ligakampe på 3 år for klubben indtil det blev til et skifte til Europa.

Udlån til Bahia 
I december 2010 blev Dodô udlånt til Bahia. Dodô spillede i alt 14 ligakampe for klubben og scorede også et enkelt mål.

AS Roma 
Den 2. juli 2012 skiftede Dodô til AS Roma i Italien på en 5-årig kontrakt hvor han kom til på fri transfer. 

Den 28. oktober 2012 fik Dodô sin debut for AS Roma i et 2-3 nederlag imod Udinese. Han var at finde i startopstillingen, men blev senere i kampen skiftet ud til fordel for Marquinho. Han spillede i alt 11 kampe i sæsonen.

Privatliv 
Dodô bliver ofte sammenlignet med Roberto Carlos og nogle kalder ham den "nye" Roberto Carlos. Dodô har også selv udtalt sig ret pænt i medierne om Carlos, da han sagde følgende: At komme på Robertos niveau er umuligt. For mig er han den bedste. Jeg er meget glad for at blive sammenlignet med ham, men jeg har stadig meget arbejde foran mig.

Landshold 
I 2008-2009 spillede Dodô syv U17 landsholdskampe for Brasilien og scorede et enkelt mål.

Derudover spillede Dodô fra 2009 til 2012 tre kampe for det brasilianske U20 landshold.

Referencer

Eksterne henvisninger 

Fodboldspillere fra Brasilien
Fodboldspillere fra Sport Club Corinthians Paulista
Fodboldspillere fra AS Roma
Thomas Andresen

Thomas Andresen (født 16. juli 1964) er en dansk politiker, der fra 1. januar 2014 var borgmester i Aabenraa Kommune, valgt for Venstre. Ved konstitueringen efter kommunevalget i november 2021 blev den konservative Jan Riber Jakobsen valgt som borgmester. Det skete med stemmerne fra Socialdemokratiet, Det konservative Folkeparti, Socialistisk Folkeparti, Nye Borgerlige, Dansk Folkeparti og Slesvigsk parti. Siden 1. januar 2022 hedder borgmesteren i Aabenraa derfor Jan Riber Jakobsen.  

Andresen blev matematisk-samfundsfaglig student fra Aabenraa Statsskole i 1983 og blev i 2003 diplomingeniør fra Ingeniørhøjskolen i Horsens. Han var fra 1984 til 1999 ansat i og senere medejer af en handelsvirksomhed i Tinglev, og har siden 2003 arbejdet som projektleder hos Skovbo Huse, Skanska og senest Daugaard Pedersen Aabenraa A/S, som han var direktør for, da han i 2013 blev valgt til borgmester.

Thomas Andresen har været medlem af kommunalbestyrelsen i Aabenraa siden 2010.

Kilde 
 DR's kandidatdatabase
 Thomas Andresens problematiske forbindelse til Sport Event Syd 
 Klage til Nægtelse af indsigt i regnskab for anvendelse af kommunalt tilskud

Ingeniører fra Danmark
Borgmestre i Danmark 2018-2021
Borgmestre i Aabenraa
Borgmestre fra Venstre
Valdemar Kaave

Valdemar Kaave (4. maj 1890 i Hundstrup på Fyn – 17. februar 1976) var en dansk-amerikansk bygmester.

Han var søn af husmand Jens Hansen (død 1936) og hustru Johanne født Rasmussen (død 1943), tog præliminæreksamen og var tjenstgørende i artilleriet 1910-23, hvor han blev sergent 1914. Kaave udvandrede til USA 1924 og virkede som bygmester i Brooklyn, New York fra 1925 og var stifter af og direktør for Kaave Homes, Inc. Han var atter bosat i Danmark fra 1962.

Kaave var frimurer og ordførende mester i frimurerlogen Frederik Lodge 857, F & AM i New York i 1933,  district deputy stormester, 6' Manhattan district, storlogen New York 1939-40, formand for Danish Luncheon Club, New York 1948 og 1949, derefter æresmedlem. Han var Ridder af Dannebrog og bar Christian X's Frihedsmedalje.

Han blev gift 17. marts 1918 med Edith Hjælmhof (31. marts 1895 i København - ?), datter af skræddermester Frederik Hjælmhof (død 1937) og hustru Anna født Nielsen (død 1942). Hun var ligeledes dekoreret med Christian X's Frihedsmedalje.

Kilder 
 Kraks Blå Bog 1974

Personer i Kraks Blå Bog (afdøde)
Personer fra Fyn
Dansk-amerikanere
Frimurere fra Danmark
Frimurere fra USA
Danskere i 1900-tallet
Riddere af Dannebrog
Erhvervsfolk fra USA
Militærfolk fra Danmark
Josip Radošević

Josip Radošević (født 3. april 1994 i Split) er en kroatisk fodboldspiller, der spiller som midtbanespiller for Brøndby IF.

Klubkarriere

Hajduk Split 
Radošević kæmpede sig op fra Hajduk Splits ungdomshold, og blev i november 2011 rykket op på senior truppen og blev derfra en permanent førsteholdsspiller.

Den 23. november 2011 fik Radošević sin debut for Hajduk Split i en 1-0 sejr over NK Zagreb i den kroatiske pokalturnering.
I 2011-12 sæsonen blev Radošević en fast del af startopstilling. Træner Mišo Krstičević som havde været Radošević' træner da han spillede ungdomsfodbold kendte på forhånd Radošević' færdigheder. Han opnåede i alt 24 ligakampe for klubben.

S.S.C. Napoli 
Radošević blev købt i januar 2013 for 3 millioner euro. Han havde kort forinden også været udlejet til klubben.

Real Madrid var på dette tidspunkt også ude efter den unge kroat, men det endte dog med at italienerne nappede ham.

Den 25. august 2013 fik Radošević sin debut for klubben i sæsonens første ligakamp imod Bologna, hvor han i 84' minut erstattede Gonzalo Higuain.

Brøndby IF 
Den 27. juli 2018 offentligjorde Brøndby IF på deres hjemmeside, at de havde hentet Radošević til klubben fra HNK Hajduk Split på en 4-årig kontrakt.

Landshold 
I august 2012 blev Radošević kontaktet af træner Igor Štimac for nogle kvalifikationskampe til FIFA World Cup 2014 imod  og  som en erstatning for en skadet Ognjen Vukojević.

Den 11. september 2012 fik han endelig sin debut i et 1-1 opgør imod Belgien. Der blev skrevet historie, da Radošević var den yngste spiller nogensinde til at debutere på et senior landshold på international niveau.

Radošević var en del af det kroatiske U/17-mandskab der kvalificere sig til U-17 Europamesterskabet i fodbold. Derudover har han repræsenteret sit lands U/16-, U/19- og U/21-landshold.

Titler 
Superligaen 2020-21 med Brøndby IF.

Eksterne henvisninger

Referencer 

Fodboldspillere fra Kroatien
Fodboldspillere fra Hajduk Split
Fodboldspillere fra S.S.C. Napoli
Fodboldspillere fra Brøndby IF
Personer fra Split
August Kundt

August Adolf Eduard Eberhardt Kundt (født 18. november 1839 i Schwerin, død 21. maj 1894) var en tysk fysiker.

Efter at have studeret matematik og naturvidenskab i Leipzig 1859—61 gik han til Berlin, hvor han kom til at arbejde i laboratoriet hos den betydelige eksperimentalfysiker Magnus. Da han havde endt sine studier, kom han til Zürich, hvor han i 2 år var professor i fysik ved Polytechnikum. Herfra kom han 1870 til Würzburg som Clausius' efterfølger, og 1872—88 var han professor i Strasbourg, hvor han udfoldede en meget betydelig virksomhed, både som videnskabsmand, som lærer og som grundlægger af det store fysiske institut. Da Helmholtz var blevet præsident ved Reichsanstalt, kom Kundt til Berlin som professor i fysik. Ved hans død mistede Tyskland en af sine ypperste universitetslærere og tillige en fremragende eksperimentalfysiker.

Kundts videnskabelige arbejder indtil 1870 havde som regel akustiske emner til genstand; fra den tid stammer hans opdagelse, at støvfigurer i et tonende rør kan benyttes til bestemmelse af lydens hastighed (1866). Da Christiansen havde opdaget lysets anomale dispersion i fuchsin, fulgte Kundt (1871—72) efter med en række arbejder, hvorved han påviste det samme forhold hos flere andre stoffer med overfladefarver. Derefter fulgte flere optiske arbejder samt undersøgelser over luftarters gnidning og varmeledningsevne. Med en afhandling (1884) om den elektromagnetiske drejning af lysets polarisationsplan i jern, kobolt og nikkel begyndte Kundt sin sidste række arbejder, der giver interessante oplysninger om metallernes optiske forhold. Hans fleste arbejder er offentliggjorte i Poggendorffs og Wiedemanns Annalen.

Bibliografi

Kilder 

 

Fysikere fra Tyskland
Ansatte ved Würzburgs Universitet
Ansatte ved Strasbourgs Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Personer fra Schwerin
Salmonsens